**Hankeleping nr …**

**Politsei- ja Piirivalveamet** (ostja), äriregistrikood 70008747,asukoht Pärnu mnt 139, 15060 Tallinn, mida esindab peadirektori (kuupäev) käskkirja (nr) alusel …

ja

**Auto Bassadone OÜ** (edaspidi müüja), äriregistrikood 10283692, asukoht Jälgimäe tee 1, 76406 Tänassilma küla, mida esindab … alusel …,

(ostja ja müüja tekstis koos edaspidi pooled), sõlmisid käesoleva müügilepingu (edaspidi leping) alljärgnevas:

1. **LEPINGU DOKUMENDID**
   1. Lepingu dokumendid koosnevad käesolevast lepingust ja lepingu p. 12.1. loetletud lisadest, mis on käesoleva lepingu lahutamatuteks osadeks.
   2. Pooled tagavad ja deklareerivad, et lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu õigusakti sätet ega ühegi endale varasemate kokkulepetega võetud kohustust.
2. **LEPINGU ESE**
   1. Müüja annab ostjale 2 sõidukit Citroen Berlingo *(mark ja mudel)*(edaspidi sõiduk) ning teeb võimalikuks omandi ülemineku ostjale, ostja aga tasub müüjale sõiduki ostuhinna rahas ja võtab sõiduki vastu.
   2. Müüja teostab enne sõiduki ostjale üleandmist kõik toimingud, mis on seotud sõiduki ostja omandisse registreerimisega Transpordiametis (sh riigilõivude tasumine).
3. **LEPINGU MAKSUMUS** 
   1. Lepingu kogumaksumus on 11 363,94 eurot.
   2. Sõiduki hinnas sisaldub sõiduki põhi- ja lisavarustus vastavalt tehnilises kirjelduses kehtestatud tingimustele (sh ümberehitused) ning punktis 2.2. sätestatud toimingute ja riigilõivu maksumus.
   3. Hindadele lisandub käibemaks.
4. **SÕIDUKI ÜLEANDMINE JA OMANDIÕIGUSE ÜLEMINEK**
   1. Sõiduki üleandmine müüjalt ostjale vormistatakse üleandmise-vastuvõtmise aktiga. Üleandmise-vastuvõtmise akti koostab müüja ja esitab allkirjastatult ostjale sõiduki üleandmisel.
   2. Üleandmise-vastuvõtmise aktile alla kirjutamise hetkest läheb müüjalt ostjale üle sõiduki valdus ja juhusliku hävimise riisiko ning ostja poolt sõiduki ostuhinna tasumisega läheb müüjalt ostjale üle sõiduki omandiõigus.
   3. Koos üleandmise-vastuvõtmise aktiga antakse ostjale üle lepingu esemega seotud dokumendid (nt tehniline dokumentatsioon, kasutusjuhend, paigaldusjuhend, hooldusjuhend vms).
5. **POOLTE ÕIGUSED JA KOHUSTUSED**
   1. **Müüja kohustub andma ostjale lepingu esemeks oleva sõiduki üle hiljemalt 1 (ühe) kuu jooksul pärast lepingu sõlmimist.**
   2. Müüja esitab peale üleandmise-vastuvõtmise akti allkirjastamist mõlema poole poolt ostjale arve üle antud sõiduki eest tasumiseks.
   3. Müüja on kohustatud registreerima sõiduki enne ostjale üleandmist Transpordiametis ostja nimele.
   4. Müüja teatab kirjalikult vastavalt punktile 10.1 ostja esindajale sõiduki üleandmise tähtpäeva vähemalt 1 (ühe) tööpäeva ette.
   5. Müüja kohustub tagama sõiduki vastavuse valmistaja tehnilistele tingimustele, käesoleva lepingu dokumentide tingimustele, Eestis seda liiki vara suhtes kehtivatele standarditele ning tehnilistele nõuetele ja seda liiki varadele üldiselt esitatavatele nõuetele.
   6. Müüja on kohustatud sõiduki ostjale üle andma komplektsuses (sh lisavarustus), mis vastab lepingu punktis 12.1.1 toodule.
   7. Müüjal on õigus saada lepingutingimustele vastava ja ostjale üle antud sõiduki eest lepingus kokkulepitud tasu.
   8. Ostja kohustub sõiduki vastu võtma müüja poolt vastavalt lepingu punktile 5.4 saadetud teates sätestatud kuupäeval.
   9. Ostjal on õigus nõuda müüjalt lepinguga sätestatud kohustuste täitmist ning pidada müüjale tasumisele kuuluvast summast kinni leppetrahv.
6. **ARVE ESITAMISE JA TASUMISE TINGIMUSED**
   1. Müüja esitab arve pärast üleandmise-vastuvõtmise akti allkirjastamist e-arvena.
   2. Arvele tuleb märkida lisaks õigusaktides nõutud andmetele ostja kontaktisiku nimi, riigihanke viitenumber (287255) ja lepingu number. Juhul kui poolte vahel on lisaks käesolevale lepingule sõlmitud veel lepinguid, on müüja kohustatud esitama iga lepingu kohta eraldi arve. Lepingus esitatud tingimustele mittevastav arve ei kuulu tasumisele.
   3. Ostja on kohustatud tasuma müüja poolt vastavalt lepingule esitatud e-arved 21 kalendripäeva jooksul arvates vastava e-arve saamisest.
   4. Ostja kannab tasumisele kuuluvad summad müüja poolt esitatud e-arvel näidatud arvelduskontole. Arvelduskonto muutumisest on müüja kohustatud ostjat viivitamatult e-posti teel informeerima. Nimetatud teade lisatakse lepingu juurde ning seda ei käsitleta lepingu muutmisena. Ostja ei vastuta arve mitteõigeaegse tasumise eest kui vastava asjaolu on põhjustanud müüja poolt ebaõigete andmete esitamine.
7. **VASTUTUS**
   1. Pooled kannavad teineteise eest täielikku varalist vastutust lepingu mittetäitmisega või mittekohase täitmisega tekitatud otsese varalise kahju eest.
   2. Ostja poolt tasumisega viivitamisel on müüjal õigus ostjalt nõuda tähtaegselt tasumata käibemaksuga summalt viivist 0,15 % iga viivitatud päeva eest.
   3. Müüja poolt vastavalt lepingu punktile 5.4 teatatud sõiduki üleandmisega viivitamisel on ostjal õigus nõuda müüjalt tähtaegselt üle andmata sõiduki käibemaksuga hinnast leppetrahvi 0,15 % iga viivitatud päeva eest.
   4. Ostjal on õigus lepingust taganeda, kui müüja suhtes algatatakse pankrotimenetlus või kuulutatakse välja pankrot või algatatakse likvideerimismenetlus või kui lepingu täitmise käigus esineb müüjal riigihangete seaduse § 95 lõikes 1 sätestatud alus või on selgunud, et müüja on riigihanke või lepingu täitmise käigus esitanud ebaõigeid andmeid, samuti muudel lepingus ja seaduses ettenähtud juhtudel.
   5. Kui sõiduk on tunnistatud lepingule mittevastavaks määrab ostja müüjale mõistliku tähtaja avastatud puuduste kõrvaldamiseks.
   6. Ostjal on õigus lepingu tingimustele mittevastava sõiduki vastuvõtmisel alandada ostuhinda, v.a. juhul:
      1. kui müüja parandas või asendas sõiduki lepingutingimustele vastavate sõidukiga;
      2. kui ostja keeldus õigustamatult vastu võtmast müüja ettepanekut sõiduki parandamise või asendamise kohta.
   7. Kui müüja ei ole täiendava tähtaja jooksul kohustust parandada või asendada sõidukit lepingutingimustele vastava sõidukiga kohaselt täitnud, võib ostja peale tähtaja möödumist kasutada muid õiguskaitsevahendeid.
8. **VÄÄRAMATU JÕUD**
   1. Lepinguliste kohustuste täitmata jätmist loetakse pooltele vabandatavaks ning selle eest ei rakendata sanktsioone ajal, mil täitmist takistab vääramatu jõud. Vääramatu jõu asjaolude esinemisest tuleb teist Poolt viivitamatult informeerida, vastasel korral kaotab pool õiguse apelleerida vääramatule jõule.
   2. Vääramatuks jõuks on asjaolud, mida pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
   3. Vääramatu jõu asjaolude esinemisel on pooled kohustatud rakendama kõiki võimalikke kohaseid meetmeid, et vähendada teisele poolele tekkivat kahju ja tagada võimaluste piires lepingu täitmine.
   4. Vääramatu jõu aluseks olevate asjaolude esinemisel kestusega rohkem kui 90 (üheksakümmend) päeva on kummalgi poolel õigus lepingust taganeda.
9. **VAIDLUSTE LAHENDAMINE**
   1. Kõik vaidlused ja lahkarvamused, mis tekivad seoses lepingu täitmise või tõlgendamisega, lahendatakse läbirääkimiste teel. Kui kokkulepet ei saavutata, lahendatakse vaidlused Harju Maakohtus.
   2. Lepingule kohaldatakse Eesti Vabariigis kehtivaid õigusakte.
10. **TEATAMINE**
    1. Kõik lepingu täitmisega või lepingust tulenevate vaidlustega seotud teated ja informatsioon (edaspidi teated) loetakse ametlikult ja kooskõlas Lepinguga esitatuks, kui need teated on teisele poolele edastatud tähitud kirjaga või e-postiga punktis 13 toodud aadressidele.
    2. Kõik muudatused punktis 13 toodud aadressides ja teistes andmetes tehakse teisele poolele teatavaks viivitamatult arvates nimetatud muudatuste aset leidmisest.
11. **MUUD TINGIMUSED**
    1. Leping jõustub allkirjastamisest mõlema poole poolt.
    2. Lepingut võib muuta ja täiendada üksnes poolte vahel sõlmitava kirjaliku kokkuleppega, välja arvatud lepingu punkti 13. Lepingu punktis 13 nimetatud kontaktisikute muutmine toimub kirjalikku taasesitamist võimaldavas vormis ühe poole teatega teisele poolele.
    3. Leping on sõlmitud digitaalselt.
12. **LEPINGU LISAD**
    1. Lepingu juurde kuuluvad järgmised lisad nende kohaldamise prioriteetsuse järjekorras:
       1. Lisa 1. Riigihanke nr 287255 alusdokumentatsioon;
       2. Lisa 2. Müüja esitatud pakkumus nr 527333
    2. Vastuolude korral lepingu ning punktides 12.1.1-12.1.2 loetletud lisade vahel on primaarne leping.
    3. Kõik punktis 12.1 nimetatud dokumendid täiendavad üksteist ning müüja kohustub täitma kõiki nimetatud dokumentidest kohustusi ning nõudeid. Lisaks on müüja kohustatud täitma mis tahes muid lepingus nimetamata kohustusi ning teostama mis tahes muid lepingus nimetamata toiminguid, mis on vajalikud lepingu alusel kokkulepitud eesmärgi saavutamiseks.
13. **POOLTE KONTAKTISIKUD JA REKVISIIDID:**
    1. Seoses lepingu täitmisega üleskerkivate probleemide operatiivseks lahendamiseks määravad pooled alljärgnevad vastutavad isikud:
       1. müüja esindaja: Igor.Park, tel +372 5533491, e-post: Igor.Park@AutoBassadone.ee
       2. ostja esindaja: …, tel +372 …, e-post: …

|  |  |
| --- | --- |
| **OSTJA:**  **Politsei- ja Piirivalveamet**  registrikood 70008747  aadress: Pärnu mnt 139, 15060 Tallinn  tel +372 …  e-post: … | **MÜÜJA:**  **Auto Bassadone OÜ**  registrikood 10283692  aadress: Jälgimäe tee 1, 76406 Tänassilma küla  tel: +372 6177966  e-post: info@autobassadone.ee |

………… …………………..

(Allkirjastatud digitaalselt) (Allkirjastatud digitaalselt)